
R E F E R A T
privind acordarea unui mandat special împuternicitului Consiliului

Local al Municipiului Timişoara în Adunarea Generală ordinară a Asociaţilor 

Asociaţiei de Dezvoltare Intercomunitară Apă-Canal Timiş

Prin Tratatul de Aderare la Uniunea Europeană, România şi-a asumat obligaţii care implică investiţii importante în infrastructura aferentă serviciilor de alimentare cu apă şi de canalizare, astfel că, pentru buna funcţionare a serviciilor şi pentru ca acestea să îndeplinească condiţiile de funcţionare prevăzute de legislaţia în vigoare sunt necesare investiţii financiare importante în sistemele publice de alimentare cu apă şi de canalizare, care depăşesc în mod considerabil capacităţile financiare ale unităţilor administrativ-teritoriale.
În acest scop s-a constituit „Asociaţia de Dezvoltare Intercomunitară Apă-Canal Timiş”, persoană juridică de drept privat, cu statut de utilitate publică care este împuternicită să exercite o serie de atribuţii, drepturi şi obligaţii specifice, pentru şi în numele unităţilor administrativ-teritoriale membre, în ceea ce priveşte exclusiv serviciile de alimentare cu apă şi de canalizare;


Prin Hotărârea  nr. 309/18.12.2013  s-a desemnat  reprezentantul Consiliului Local al Municipiului Timişoara  în Adunarea Generală a Asociaţiei de Dezvoltare Intercomunitară Apă-Canal Timiş în persoana D-lui Diaconu Dan-Aurel, Viceprimar al Municipiului Timişoara, să participe la toate Adunările Generale ale Asociaţiei de Dezvoltare Intercomunitară Apă-Canal Timiş, să semneze în numele şi pe seama Consiliului Local al Municipiului Timişoara orice document va fi necesar pentru modificarea statutului şi actului constitutiv ale ADI Apă-Canal Timiş, precum şi orice alt document va fi necesar în vederea unei bune funcţionări a ADI Apă-Canal Timiş. 

Având în vedere prevederile art.13, art. 16 alin. 2, lit. j, k şi art. 21, alin. 1 din Statutul Asociaţiei de Dezvoltare Intercomunitară Apă-Canal Timiş , conform cărora reprezentanţii asociaţilor în adunarea generală a Asociaţiei nu pot vota hotărârile privind primirea/excluderea de membri, aprobarea cotizaţiei şi a tarifului unic decât în baza unui mandat special, acordat expres, în prealabil, prin hotărâre a autorităţii deliberative a asociatului al cărui reprezentant este;


 Prin adresa nr. 243/02.10.2013 Asociaţia de Dezvoltare Intercomunitară Apă-Canal Timiş solicită un mandat special reprezentantului Consiliului Local al Municipiului Timişoara  în Adunarea Generală a Asociaţiei de Dezvoltare Intercomunitară Apă-Canal Timiş în persoana D-lui Diaconu Dan-Aurel, Viceprimar al Municipiului Timişoara, pentru a participa la Adunarea Generală ale Asociaţiei de Dezvoltare Intercomunitară Apă-Canal Timiş din data de 01.11.2013.
Având în vedere faptul se va stabili cuantumul cotizaţiei de membru în Asociaţie pentru anul 2014, precum şi faptul că că sunt localităţi ce  şi-au manifestat dorinţa de a deveni asociaţi, anume:  Comunele Remetea Mare, Găvojdia, Becicherecu Mic, Belinţ, Giarmata, Jebel, Lenauheim, Teremia Mare, Otelec, Boldur, Ohaba Lungă, Darova, Secaş Livezile şi Biled şi de ieşire din Asociaţie, anume: Bethausen şi Criciova;
În concluzie, propunem Acordarea unui mandat special împuternicitului Consiliului Local al Municipiului Timişoara în Adunarea Generală ordinară a Asociaţilor Asociaţiei de Dezvoltare Intercomunitară Apă-Canal Timiş din data de 01.11.2013 pentru a vota primirea de noi membrii, excluderea de membrii, precum şi aprobarea cotizaţiei pentru anul 2014.


VICEPRIMAR,




      p.SECRETAR,



DAN DIACONU



                SIMONA DRĂGOI
       DIRECTOR  DIRECŢIA TEHNICĂ,



ŞEF SERVICIU D.P.U.H.,

  

       CULIŢĂ CHIŞ



                                IOAN GANCIOV                                        


        

ŞEF BIROU UTILITĂŢI  HIDROTEHNICE,

                       CONSILIER  B.U.H.,


    MARIUS ONEŢIU




           LUCUŢ MARINELA                                                                                   

                                      


                     AVIZAT JURIDIC,





        
         
                                                              



 

Red. / Dact. : L.M. ; Ex:1                                                                                                                    Cod FO 53 – 01, Ver. 2    
